***Сценарий за Трети март***

***02. 03. 2016г.***

***ПГ- 6г.***

*Банкова, Димова*

Влизат с песен:

***Химн***

Какво правим, когато чуем химна? Защо? Той се изпълнява на официални празници на България, а днес е Трети март!

*Дете:* Трети март е национален празник на България. На този ден празнуваме Освобождението на Родината ни от османско иго. От този ден насам отново има самостоятелна Българска държава.

***Дете:*** / инструментал: Стани, стани юнак балкански/

Стани, стани юнак балкански

от сън дълбок се събуди,

срещу народа отомански

ти българите поведи!

Че сълзи кървави пролива

във робство милий наш народ;

високо той ръце простира

да го избави вишний бог!

И тъй ний много претърпяхме,

но стига толкоз да търпим,

да бъдем пак, каквито бяхме,

ил' всинца да се изтребим.

***Дете:***

Докога, братя, да се губим?

Защо да се не съберем?

Така ли вечно ще се трудим

и в робство всинца да измрем?

Я вижте, братя, погледнете

на ближните нам племена!

От тях добър пример вземете

как си прославят имена!

Станете, братя, вий станете,

начало покажете вий;

и сабите си запашете,

и помощ ще ви се яви.

***Дете:***

На помощ сърби, черногорци

със радост ще се затекат,

а и от север храбри руси

тозчас ще да се появят.

Догде е мъничка змията,

елате да се съберем!

С крака да й строшим главата,

свободни да се назовем!

Да стане лева наш балкански,

от него вятър да повей,

та полумесец отомански

под тъмен облак затъмней!

***Всички:***

Да си развием знамената,

да светне нашата земя,

да си прославим имената,

да гинат турски племена!

***Дете:*** Ето как описват робството в Самоков по онова време.

,, Страстите бяха нажежени. На улицата учениците- момчета минаваха покрай групи, които си точеха ножовете. Хората копнееха за свободна Бълария и работеха тайно и неуморно за тази цел, въпреки, че от време навреме слабият огън избухваше в пламъци, които причиняваха нещастия. Бяхме свидетели на раждането на българската нация.,,

Дете: Трети март! Прославен ден!

Празник скъп на свободата!

Нека погледи сведем

и целунем знамената.

Стари бойни знамена

на хайдушките дружини

водили са не една

битка в робските години!

***Дете:*** На този ден поднасяме цветя на паметниците на българските хайдути и опълченци и руските войници, на всички герои, които са дали живота си за свободата.

Казваме заедно героите: Васил Левски, Христо Ботев и други със смяна на снимките.

***Дете:***Шипка

Има на Балкана

връх един голям.

Нашият върховен

враг сразен е там.

Там се е проляла

свидна руска кръв,

там стои на стража

шипченският лъв.

Китки наберете

и стаете дъх,

накичете с китки

шипченския връх!

***Песен***: Вятър ечи, Балкан стене.

***Дете:*** Русите влязоха в Самоков

Най- напред влязоха на коне една част казаци с генерал Вениаминов и всички граждани се събраха на едно място и избраха една депутация от трите народности- българи, евреи и турци. И те излязоха на полето на Чемек Ханеси/ местността Кръста/ и благословиха русите като им казаха: Добре дошли с мир!

***Дете:*** / развява знаме/

Бяло, зелено, червено,

знамето трепка, зове.

Среща ни с Герба,

с лъвчета три обновено.

Чудни са тези три цвята:

Първият с мир ни дари,

вторият с лъч от живота,

третият с ясни зори.

Шарките пеят и светят

пращат ни весел привет.

Мил и красив е трицветът,

нашият роден трицвет!

***Песен:*** Знамето ни е трицветно